Hemvervatoxanê Komîsyonê Polîtîkayabê Komelkî û Weşîye yê HDPyî Nejla Kurul û Samet Menguçî derheqê gefê vîrusê Korona de eşkerayîyêka nuştekîye weşanaye.
Eşkerayîye de ame parekerdene ke AKPyî tecrubeyanê Çînî, Koreya Başûrî û welatanê Yewîya Ewropa ra ders nêgirewt û têkoşînê vera vîrusê Korona de polîtîkayê bitesîrî lez nêvistî dewre û tebdîrî nêgirewtî.
Eşkerayîye de wina ame vatene: ''Peydakerdişê testanê tesbîtî de AKP kewt erey. Rêxistinanê komelkîyan reyde têkoşînêko hempar nêkerd.''
Ganî çi bêro kerdene?
Komîsyonî da zanayene ke ganî çi bêro kerdene
-Komîsyonê Karanê Komelî û Karî, Keyeyî û Weşîye yê Meclîsî ganî cade kom bibo
-Ganî Yewîya Tabîban ê Tirkan, Yewîya Dermanrotoxan ê Tirkan, Sendîkaya Kedkaran ê Komelkî û Weşîye û rêxistinanê bînan reyde bi koordîne vera Korona xebate bêra kerdene
-Ganî îqtîdar budçeyê weşîye zêdêr bikero
-Neweşxaneyê ke ameyî girewtene wa newe ra bêrê akerdene, testê tesbîtkerdişê Korona bêrê zêdêrkerdene, xizmetê weşîye bêpere û bi pir ziwanî bêrê kerdene.
-Hacetê pawitişî yê sey maske, lapik û kincan û hacetê pakîye personelan ra bêrê dayene.
Firsendê pakîye û weşîye cade zîndanan de bêrê viraştene.''
